OpenLLM-France/wikimedia huggingface dataset:
# Ratpenat de Thomas

El ratpenat de Thomas (Myotis simus) és una espècie de ratpenat de la família dels vespertiliònids. Viu al nord de l'Argentina, Bolívia, el nord del Brasil, Colòmbia, l'Equador, el Paraguai i el Perú. No hi ha informació sobre el seu hàbitat i el seu estil de vida. Es desconeix si hi ha cap amenaça significativa per a la supervivència d'aquesta espècie.

## Referències

* ↑ Barquez, R.; Díaz, M. Myotis simus. UICN 2008. Llista Vermella d'espècies amenaçades de la UICN, edició 2008, consultada el 3 octubre 2013.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Emmanuel Briffa

Emmanuel Briffa (Birkirkara, 1875 - Montreal, 1955) fou un decorador de teatre canadenc la carrera del qual va durar trenta anys a Amèrica del Nord, començant el 1912.
Dedicat gairebé enterament a la decoració teatral des que va immigrar a Amèrica del Nord des de Malta el 1912, Briffa va estar diversos anys treballant als Estats Units abans de traslladar-se a Canadà el 1924. A Canadà, Briffa es va establir com un dels decoradors de teatre més buscats, decorant aproximadament cent teatres.

## Quebec

Els seus dissenys de cinema al Quebec van incloure l'estil de disseny Louis XVI pel Teatre Rialto, un lloc nacional històric del Canadà, l'antic Teatre Snowdon, el Teatre de Sevilla, el Cinema V, el Teatre de York així com el Teatre Granada a Sherbrooke, Quebec, un altre lloc nacional històric.

## Referències

* ↑ Dombowsky, Philip. «Emmanuel Briffa Revisited», 1995. [Consulta: 30 novembre 2008].
* 1 2 Snowdon Theatre, Cinema Treasures
* ↑ Le Théâtre Rialto, Centre d'histoire de Montréal (in French)
* ↑ «National Historic Sites Of Canada System Plan, Parks Canada». Arxivat de l'original el 2005-08-29. [Consulta: 9 abril 2017].
* ↑ Lankin, Dane «The reign of the "queens" draws to a close». Montreal Gazette, Oct 13, 1973 [Consulta: 26 December 2009].
* ↑ «Artist/Maker Name "Briffa, Emmanuel"». Cahadian Heritage Information Network. Arxivat de l'original el de setembre 17, 2016. [Consulta: 6 maig 2016].
# Ratpenat groc colombià

El ratpenat groc colombià (Rhogeessa minutilla) és una espècie de ratpenat de la família dels vespertiliònids. Viu a Colòmbia i Veneçuela. El seu hàbitat natural són les zones amb cactus columnars. Es tracta d'un animal insectívor. Està amenaçat per la destrucció del seu hàbitat a causa de les activitats humanes.

## Referències

* ↑ Soriano, P.; Molinari, J. Rhogeessa minutilla. UICN 2012. Llista Vermella d'espècies amenaçades de la UICN, edició 2012, consultada el 17 gener 2012.

## Enllaços externs

* Imatge a Flickr
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Ratpenat orellut de Queensland

El ratpenat orellut de Queensland (Nyctophilus bifax) és una espècie de ratpenat de la família dels vespertiliònids. Viu a Austràlia (New South Wales, Queensland), Indonèsia (Irian Jaya) i Papua Nova Guinea. El seu hàbitat natural són la selva i el bosc esclerofil·le, i s'associa sovint amb les masses d'aigua en aquests hàbitats. No hi ha cap amenaça significativa per a la supervivència d'aquesta espècie.

## Referències

* ↑ Hutson, T.; Schlitter, D.; Csorba, G.; Hall, L.; McKenzie, N.; Parnaby, H. Nyctophilus bifax. UICN 2008. Llista Vermella d'espècies amenaçades de la UICN, edició 2008, consultada el 04-03-2014.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Ratpenat orellut de Gould

El ratpenat orellut de Gould (Nyctophilus gouldi) és una espècie de ratpenat de la família dels vespertiliònids. Viu a Austràlia (Nova Gal·les del Sud, Territori del Nord, Queensland, Victòria i Austràlia Occidental) i Indonèsia (Irian Jaya). El seu hàbitat natural són els boscos esclerofil·les. No hi ha cap amenaça significativa per a la supervivència d'aquesta espècie, excepte la pèrdua d'hàbitat.

## Referències

* ↑ Pennay, M.; Lumsden, L.; Lunney, D.; Parnaby, H. Nyctophilus gouldi. UICN 2008. Llista Vermella d'espècies amenaçades de la UICN, edició 2008, consultada el 04-03-2014.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Ratpenat orellut maculat

El ratpenat orellut maculat (Euderma maculatum) és una espècie de ratpenat de la família dels vespertiliònids. Viu al Canadà, Mèxic i els Estats Units. El seu hàbitat natural són diferents hàbitats, especialment en els boscos àrids o pi Ponderosa i aiguamolls. No hi ha amenaces significatives per a la supervivència d'aquesta espècie.

## Referències

* ↑ Arroyo-Cabrales, J.; Álvarez-Castañeda, S. T. Euderma maculatum. UICN 2008. Llista Vermella d'espècies amenaçades de la UICN, edició 2008, consultada el 28 abril 2017.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Ratpenat barbut de Nova Zelanda

El ratpenat barbut de Nova Zelanda (Chalinolobus tuberculatus) és una espècie de ratpenat de la família dels vespertiliònids. És endèmic de Nova Zelanda. El seu hàbitat natural són els boscos temperats, tot i que també s'acosta a granges i plantacions. Està amenaçat per la depredació i competició per part d'espècies introduïdes, la pèrdua i degradació del seu hàbitat i la pertorbació humana.

## Referències

* ↑ O'Donnell, C. Chalinolobus tuberculatus. UICN 2008. Llista Vermella d'espècies amenaçades de la UICN, edició 2008, consultada el 22 maig 2014.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Eudiscoderma thongareeae

Eudiscoderma thongareeae és una espècie de ratpenat de la família dels megadermàtids. És endèmic de Tailàndia. És un ratpenat de petites dimensions, amb una llargada de cap a gropa de 64,36–66,51 mm, els peus de 16–18,12 mm, les orelles de 32,06–37,49 mm i un pes de fins a 36,2 g. Com que fou descoberta fa poc, encara no se n'ha avaluat l'estat de conservació.

## Referències

* ↑ Soisook, P.; Prajakjitr, A.; Karapan, S.; Francis, C. M.; Bates, P. J. J. «A new genus and species of false vampire (Chiroptera: Megadermatidae) from peninsular Thailand» (en anglès). Zootaxa, vol. 3.931, 1, 2015, pàg. 528–550.
Espècies vivents de rinolofoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Hipposideridae :
Família Megadermatidae :
Família Nycteridae :
Família Rhinolophidae :
Família Rhinonycteridae :
# Mnajdra

Mnajdra és un temple megalític que es troba a la costa sud de Malta, a 500 m de l'estructura homòloga d'Hagar Qim. És a prop d'un penya-segat i des d'aquest és possible veure l'illot de Filfla. Mnajdra va ser construït en el 3000 aC i és, per tant, una de les més antigues estructures autònomes del món, anterior fins i tot a les piràmides d'Egipte i Stonehenge.
Està composta per pedra calcària d'origen coral·lí, la qual és molt més forta que la del veí Hagar Qim. El 1992, la UNESCO va declarar el conjunt de Mnajdra, amb quatre llocs megalítics a l'arxipèlag de Malta, Patrimoni de la Humanitat.

## Vegeu també

* Ġgantija
* Hagar Qim
* Ta' Ħaġrat
* Skorba
* Temples de Tarxien

## Referències

* ↑ Maltavoyager.com Malta per viatgers. Llocs d'interès: Mnajdra (anglès)
* ↑ Temples megalítics de Malta-UNESCO Patrimoni de la Humanitat

## Enllaços externs

* Pàgina de la UNESCO sobre els temples megalítics de Malta.
* Pàgina multilingüe sobre els temples de Mnajdra i d'Hagar Qim Arxivat 2013-03-01 a Wayback Machine..
# Peropteryx trinitatis

Peropteryx trinitatis és una espècie de ratpenat de la família dels embal·lonúrids. Viu a altituds inferiors a 400 msnm a Aruba, el Brasil, la Guaiana Francesa, Grenada, Guyana, Trinitat i Tobago i Veneçuela. Els seus hàbitats naturals són les zones seques, les sabanes, les pastures, els aiguamolls, els boscos perennifolis i els jardins. Es desconeix si hi ha cap amenaça significativa per a la supervivència d'aquesta espècie. El seu nom específic, trinitatis, significa 'de Trinitat' en llatí.

## Referències

* ↑ Sampaio, E.; Lim, B.; Peters, S. Peropteryx trinitatis. UICN 2016. Llista Vermella d'espècies amenaçades de la UICN, edició 2016, consultada el 14 febrer 2018.
* ↑ Entrada «Peropteryx» d'Animalia (en anglès).
# Pteronotus paraguanensis

Pteronotus paraguanensis és una espècie de ratpenat de la família dels mormoòpids. És endèmic de la península de Paraguaná (Veneçuela). El seu hàbitat natural són els matollars xerofítics. Està amenaçat pel vandalisme i altres tipus d'activitat humana a les coves on nia. El seu nom específic, paraguanensis, significa 'de Paraguaná' en llatí.

## Referències

* ↑ Solari, S. Pteronotus paraguanensis. UICN 2016. Llista Vermella d'espècies amenaçades de la UICN, edició 2016, consultada el 20 novembre 2018.
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Estadi Nacional Ta' Qali

L'Estadi Nacional Ta' Qali (Ta' Qali National Stadium) és un estadi poliesportiu de Malta construït el 1980, i amb una capacitat de 17.000 espectadors, tot i que per a concerts pot encabir fins a 35.000 espectadors.
És usat per disputar-hi partits de futbol del campionat estatal i partits internacionals. El 1981 es convertí en la seu de la selecció de futbol de Malta, substituint l'Empire Stadium de Gzira.
El complex inclou dos gimnasos, una piscina coberta, pistes d'esquaix, zona de tir, un restaurant, cafeteries i bars.
La majoria de partits locals es juguen a l'Estadi del Centenari, un estadi més petit amb gespa artificial situat al costat de l'Estadi Nacional.

## Enllaços externs

* Federació de Malta de Futbol, Estadi Nacional Arxivat 2010-01-11 a Wayback Machine.
# Francesco Azopardi

Francesco Azopardi (o Azzopardi) (Rabat, Malta, 5 de maig de 1748 - Rabat, 6 de febrer de 1809) fou un compositor i teòric de la música maltès.
Azopardi va rebre la formació musical a Malta i durant la seva estada des del 1763 al 1774 a Nàpols al Conservatorio di Sant'Onofrio a Porta Capuana amb Carlo Cotumacci i Joseph Doll. Va treballar a la Catedral de San Paolo, Mdina, i, a partir de 1789 arran de la invasió napoleònica i la fugida dels Cavallers de Sant Joan, va combinar les seves responsabilitats a Mdina amb les de la catedral de La Valetta. Un dels seus èxits va ser basat en un llibret de Metastasio La Passione di Gesù Cristo que va estrenar al Teatre Manoel a La Valletta el 1782.
Se'l coneix sobretot per la seva obra Il Musico Prattico, que va aparèixer en traducció francesa de Nicholas Etienne Framéry.

## Referències

* ↑ Spiridion Vincent Buhagiar, Francesco Azopardi (1748-1809): A Maltese Classical Composer, Theorist, and Teacher, Mediterranean Institute, University of Malta, Msida, Malta, 1999, Dissertation
# Seč

Seč és un poble i municipi d'Eslovàquia que es troba a la regió de Trenčín. La primera menció escrita de la vila es remunta al 1332.

## Referències

* ↑ «Trenčiansky kraj (Slovakia): Districts, Towns and Municipalities - Population Statistics, Charts and Map». [Consulta: 21 desembre 2021].
# Indiana Mad Ants

Els Indiana Mad Ants són un equip de bàsquet estatunidenc pertanyent a l'NBA Development League que va començar a jugar en la temporada 2007-2008. Tenen la seua seu en la ciutat de Fort Wayne, en l'estat d'Indiana. És el primer equip de la ciutat que participa en les lligues menors de bàsquet des que ho feren els Fort Wayne Fury en la CBA.
L'equip va convocar un concurs en la seua pàgina web perquè els aficionats pogueren votar pel nom del seu equip. Va haver-hi quatre sobrenoms finalistes: Lightning, Fire, Coyotes i Mad Ants. El nom del guanyador, Mad Ants (formigues boges) fou anunciat el dia 18 de juny sent un tribut al General "Mad" Anthony Wayne, militar que va donar nom al fort que al seu torn dona nom a la ciutat.

## Afiliacions

* Detroit Pistons (2007–2014)
* Indiana Pacers (2007–present)
* Milwaukee Bucks (2008–present)
* Charlotte Bobcats/Hornets (2012–present)

## Referències

* ↑ Web del concurs
* ↑ Anunci del nombr de l'equip
* ↑ «Ants coming!». Arxivat de l'original el 2008-07-19. [Consulta: 1r març 2017].

## Enllaços externs

* Web oficial dels Mad Ants (anglès)
# Sala Price

La Sala Price, o Gran Price, va ser una sala multiusos de la ciutat de Barcelona situada al carrer Floridablanca cantonada amb carrer de Casanova. Va acollir combats de boxa, lluita lliure, partits de basquetbol i altres esdeveniments. Després d'uns anys sense poder-se fer servir, en el mes de maig de 1963 l'espai es reacondiciona per la pràctica del basquetbol i es tornen a celebrar partits a la pista. L'any 1972 la sala va ser clausurada ofegada pels deutes, i a finals d'any la constructora Nuñez i Navarro n'inicià la demolició.
S'hi va presentar el 1970 el disc Dioptria de Pau Riba, que els responsables del Palau de la Música Catalana es van negar a acollir, en una nit mítica de la història de la música progressiva catalana.
El 25 d'abril de 1970 va acollir el 1er Festival Popular de Poesia Catalana, on hi van participar "Pere Quart" (Joan Oliver), Salvador Espriu, Gabriel Ferrater, Joan Brossa, Joan Vinyoli, entres d'altres.

## Referències

* ↑ Espín, Manuel «El Price, otra vez al servicio del baloncesto» (en castellà). El Mundo Deportivo, 13-05-1963 [Consulta: 6 octubre 2021].
* ↑ Fernández Capo, Josep. ¡Construyendo la Penya!. Caligrama, 2020, p. 102-103. ISBN 9788418310188 [Consulta: 27 febrer 2021].
* ↑ Lasplazas, J.L. «¡¡Adiós al viejo Price!!». El Mundo Deportivo, 30-11-1972 [Consulta: 19 agost 2024].
* ↑ «El temple de la boxa». El punt avui, 24-02-2013. [Consulta: 26 juny 2014].
# Cent Negres

Els Cent Negres (черносотенцы en rus) va ser una organització terrorista de Rússia. Va operar a principis del segle xx, i les seves característiques més importants van ser els seus violents conservadorisme nacionalista, el qual va ser fortament anti-occidental, xenòfob, anti-liberal i tradicionalista, i el seu antisemitisme.
En esclatar la Revolució Russa, l'organització va prendre part pels tsaristes. Els seus dirigents van ser empresonats durant aquest conflicte, però, posteriorment, van ser alliberats, durant el govern de Aleksandr Kérenski.
L'antisemitisme militant dels Cents Negres els va fer participar en nombrosos pogroms; fins i tot, van acusar els jueus de portar a terme crims rituals durant la pràctica de la seva religió.

## Bibliografia

* Benegas, José María. Diccionario de Terrorismo. Madrid: Espasa, 2004. ISBN 8467016094.
* Figes, Orlando; Kolonitskii, Boris. Interpretar la revolución rusa: El lenguaje y los símbolos de 1917. València: Universitat de València, 2001. ISBN 8470308548.
# 60 aC
## Esdeveniments
### Gàl·lia

* Els sueus comandats per Ariovist derroten una coalició d'hedus i sèquans en la batalla de Magetobriga

### República Romana

* Luci Afrani i Quint Cecili Metel Celer són cònsols.
* Juli Cèsar conquereix Lusitània.
* Creació del Primer Triumvirat, una informal aliança política entre Juli Cèsar, Gneu Pompeu Magne i Marc Licini Cras Dives I.

### Síria

* El regne arriba al final amb els dos últims Emperadors assassinat per ordre de Roma.

### Xina

* La dinastia Han estableix el protectorat de les Regions Occidentals, la més alta posició militar d'un comandant militar a la frontera occidental.

## Naixements

* Ptolemeu XIV, faraó (també podia ser en el 59 aC).

## Necrològiques

* Aretas III Philhellene rei de Petra d'Aràbia.
* Su Wu
# 1596
## Esdeveniments

Països Catalans
Resta del món
* 10 de juny: els exploradors neerlandesos Willem Barents i Jacob van Heemskerk descobreixen l'illa de Bjørnøya, entre Noruega i les Svalbard.

## Naixements

Països Catalans
Resta del món
* 20 de setembre - Bruges (Comtat de Flandes), Olivier de Wree, dit Vredius, poeta, historiador, polític i mecenes.
* 31 de març - La Haye, França: René Descartes, filòsof.
* 3 de desembre - Cremona, Itàlia: Nicolò Amati, constructor de violins italià (m. 1684).
* 23 de setembre - Alkmaar, Països Baixos: Joan Blaeu, cartògraf holandès (m. 1673).

## Necrològiques

Països Catalans
Resta del món
* 28 de gener, Portobelo - Francis Drake, mariner, explorador i corsari anglès.
# Seyran Ateş: Sex, Revolution and Islam

Seyran Ateş: Sex, Revolution and Islam és una pel·lícula documental noruega dirigida per Nefise Özkal Lorentzen el 2021.

## Argument

La pel·lícula mostra la vida de Seyran Ateş, feminista, advocada i fundadora d'una mesquita a Berlín, com va fer campanya per la modernització de l'Islam. Això inclou la seva crida a una revolució sexual a l'Islam. A la seva mesquita d'Ibn Rushd-Goethe no hi ha segregació ni exclusió de gènere basada en l'orientació sexual. Ateş informa de com va rebre fatwa i amenaces de mort, va ser tirotejada i com avui dia viu sota una protecció policial constant.
A la pel·lícula, la seva recerca per canviar l'Islam la porta a un viatge arreu del món, on coneix persones diverses que estan unides per la seva fe: des de treballadores sexuals en un bordell alemany fins a joves LGBTQ uigurs i imams femenins a la Xina.

## Recepció

La pel·lícula es va classificar per a 24 festivals de cinema a tot el món, es va estrenar internacionalment l'abril de 2021 al festival de cinema CPH:DOX, l'abril de 2021 l'estrena estatunidenca al Festival Internacional de Cinema de San Francisco i l'octubre de 2021 l'estrena alemanya el festival de cinema FrauenWelten.
Les crítiques predominantment positives van aparèixer a Los Angeles Times, The Hollywood Times, The Guardian, Berliner Zeitung, Braunschweiger Zeitung i Humanistischer Pressedienst.

## Premis

Va obtenir el premi del públic al millor documental a la Fire!! Mostra Internacional de Cinema Gai i Lesbià de 2022.

## Referències

* ↑ «INTEGRAL FILM», 11-11-2021. Arxivat de l'original el 2021-11-07. [Consulta: 31 octubre 2022].
* ↑ Roxana Hadadi. «Review: 'Seyran Ateş: Sex, Revolution and Islam' provides a frustrating introduction», 06-11-2021.
* ↑ Jim Gilles. «SEX, REVOLUTION, AND ISLAM: Progressive Hope for Islam - The Hollywood Times», 06-11-2021. Arxivat de l'original el 2021-11-06. [Consulta: 31 octubre 2022].
* ↑ Harriet Sherwood. «Seyran Ateş: ‘I’m not a traitor – I’m fighting for progressive Islam’», 26-11-2021.
* ↑ Maxi Beigang. «Filmfestival FrauenWelten: Miss Marx und andere Heldinnen», 06-11-2021.
* ↑ Florian Arnold. «Liberale Muslime Film. Für diese Imamin ist Homosexualität keine Sünde», 06-11-2021.
* ↑ Helena Sommer. «"Warum wollt ihr mich töten?"», 10-11-2021.
* ↑ «Canela», de Cecilia del Valle, premio al mejor documental en la Mostra FIRE!! de Barcelona, gpsaudiovisual.com, 23 de juny de 2022

## Enllaços externs

* Web oficial Arxivat 2022-03-31 a Wayback Machine.
* Tràiler oficial a YouTube
# Resolució 821 del Consell de Seguretat de les Nacions Unides

La Resolució 821 del Consell de Seguretat de les Nacions Unides, fou adoptada el 28 d'abril de 1993. Després de reafirmar la resolució 713 (1991), el Consell també va reafirmar les resolucions 757 (1992), 777 (1992) i la resolució 47/1 de l'Assemblea General, la qual establia que l'Estat abans conegut com la República Socialista Federal de Iugoslàvia havia declarat existir i que hauria d'aplicar com a membre de les Nacions Unides, i fins llavors no hauria de participar en l'Assemblea General.
La resolució 821 establia que la República Federal de Iugoslàvia (Sèrbia i Montenegro) no podia continuar automàticament la condició de membre de les Nacions Unides de l'exrepública Socialista Federal de Iugoslàvia i, per tant, recomana a l'Assemblea General que decidís que la República Federal de Iugoslàvia (Sèrbia i Montenegro) no participés en el Consell Econòmic i Social de les Nacions Unides (ECOSOC), decidint considerar la situació novament abans de la fi de la sessió 47 Assemblea General
La resolució va ser aprovada amb 13 vots a favor i cap en contra, amb dues abstencions de la República Popular de la Xina i Rússia.

## Referències

* ↑ Bühler, Konrad G. State succession and membership in international organizations: legal theories versus political pragmatism. Martinus Nijhoff Publishers, 2001, p. 236. ISBN 978-90-411-1553-9.

## Vegeu també

* Llista de resolucions del Consell de Seguretat de les Nacions Unides 801 a la 900 (1993 - 1994)

## Enllaços externs

* PDF Text de la Resolució a UN.org
# Antic Banc d'Espanya de Tortosa

L'Antic Banc d'Espanya de Tortosa és una obra del municipi de Tortosa (Baix Ebre) protegida com a bé cultural d'interès local.

## Descripció

Es tracta d'un edifici de planta rectangular, amb soterrani, planta baixa i dos pisos (destinats a habitatge de funcionaris), que ocupa mitja illa de cases de l'eixample de la ciutat. Les dues plantes baixes consten de caixes fortes i despatxos bancaris. Presenta tres essent la central la principal. L'obra és de fàbrica de rajola roja vista, amb molts elements formals en pedra (sobretot els paraments de planta baixa, excepte xamfrans, els encoixinats i semicolumnes de dos pisos d'alçada, motllures, cornises, medallons, etc. Restant sòcol i brancal del portal en granet i la resta en pedra blanca. Reixes i baranes metàl·liques. Sobre el parament, arcedes cegues corregudes que, de en la rajola de gairell, emmarquen els buits dels dos pisos superiors.

## Història

És un estil classicista molt sobri i de concepció marcadament monumental, que configura un volum molt massís i rotund amb predomini del parament sobre els buits. S'insereix en l'estil d'arquitectura classicista monumental de tipus bancari dels anys 30 del s. XX. L'edifici passà, anys enrere, a ser propietat del municipi i, per tant, fou seu de diferents esdeveniments culturals. El projecte data del 1934.

## Referències

* 1 2 «Antic Banc d'Espanya de Tortosa». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 23 desembre 2015].

## Vegeu també

* Casa Matheu
* Casa Brunet
* Casa Català (Tortosa)
* Convent de les Serves de Jesús
* Casa Albacar
* Casa Margenat